Brumbies

**Brumbies** (zbog sponzorskih razloga poznat kao **Plus500 Brumbies**, a ranije kao **ACT Brumbies**) profesionalni je australijski rugby union klub koji se takmiči u Super Rugby ligi. Tim je baziran u glavnom gradu Canberri. Ime je dobio po divljim konjima koji naseljavaju unutrašnjost zemlje. U ligi predstavlja područja Teritorije australijskog glavnog grada (ACT) i južnog Novog Južnog Velsa.

Brumbiesi su formirani 1996. kao treća australijska franšiza za novoformirano Super Rugby takmičenje. Najuspješnija su australijska franšiza sa šest nastupa i dvije pobjede u finalima.

Ekipa igra u dresovima mornarskoplave, bijele i zlatne boje na Stadionu Canberra.

## Historija 
Rugby union ima dugu historiju u području oko današnje Canberre. Ekipa Britanskih ostrva otvorila je svoju turneju u Australiji 1899. utakmicom u Goulburnu. Ipak, prvi lokalni rugby savez nastao je tek 1938.

### Rane godine rugbyja na području Teritorije glavnog grada 
Četiri ekipe igrale su u prvom lokalnom takmičenju: University, Easts, RMC i Norths. Ekipa ACT-a odigrala je 1938. utakmicu protiv reprezentacije Novog Zelanda, izgubivši 56–5.

[mini|desno|Bivše sjedište Brumbiesa u [Griffithu.]]
Prva međunarodna pobjeda za ekipu ACT-a bila je 1973, kada je porazila reprezentaciju Tonge 17–6. Pet godina kasnije, penalom u zadnjim minutama pobijeđena je i reprezentacija Velsa, tadašnji prvak Kupa pet nacija, iako su Velšani na poluvremenu vodili 16–6.

Ekipa ACT-a dobila je 1989. ime Kookaburras. Stvaranjem Super Rugby lige 1996, ekipa ACT-a postala je treća australijska franšiza, uz Redse i Waratahse, pod imenom ACT Brumbies.

### Super 12 (1996–2005) 
U inauguralnoj sezoni, pod trenerom Rodom Macqueenom, Brumbiesi su završili 5. na tabeli ne izborivši doigravanje. Naredne sezone su po prvi put izborili ulazak u finale, ali su poraženi od Auckland Bluesa 23–7.

Eddie Jones je preuzeo funkciju trenera 1998. Nakon što su završili 10. i 5. u prethodne dvije sezone, Brumbiesi su 2000. ponovo ušli u finale, ali su kod kuće poraženi od Crusadersa 20–19. Prvu titulu osvojili su 2001, pobjedivši u finalu Sharkse 36–6. Time su postali prva ekipa izvan Novog Zelanda koja je osvojila takmičenje. Te godine su u Australiji na turneji boravili i Britanski lavovi, koji su pobijedili Brumbiese 30–28.

Novi trener postao je 2002. David Nucifora. Odveo je ekipu u treće uzastopno finale, ali su kao i 2000. poraženi od Crusadersa 31–13. Naredne sezone umalo su dostigli četvrto uzastopno finale, ali su u polufinalu poraženi od Bluesa. Kasnije te godine pobijedili su reprezentacije Fidžija i Tonge. Brumbiesi su 2004. završili na 1. mjestu, šest bodova ispred drugoplasiranog. U finalu na domaćem terenu po treći put su se susreli i po prvi put pobijedili Crusaderse rezultatom 47–38. Tokom pauze, ime saveza promijenjeno je u Rugby savez ACT-a i južnog Novog Južnog Velsa, a iz naziva ekipe izbačeno je ACT.

Laurie Fisher preuzeo je ulogu trenera 2005. Nakon dobrih rezultata na početku, zbog povreda Brumbiesi su završili tek na 5. mjestu. Naredne sezone takmičenje je ulaskom po jedne ekipe iz Australije i Južnoafričke Republike prošireno na 14 ekipa.

### Od 2006. 
mini|desno|Brumbiesi protiv Waratahsa u aprilu 2006.
Brumbiesi su 2006. završili na 6. mjestu, iako su čitavu sezonu do zadnjeg kola bili među četiri najbolje plasirane ekipe. Kasnije te godine osvojili su Australijski provincijski šampionat, pobjedom u finalu od 42–17 nad Redsima na Viking Parku.

Od 2007. do 2011. ekipa se nije plasirala u doigravanje. Nakon niza trenera u tom periodu, u aprilu 2011. na mjesto trenera postavljen je Jake White, koji je potpisao četverogodišnji ugovor. 12. jula iste godine Brumbiesi su dočekali reprezentaciju Velsa, koja je pobijedila rezultatom 25–15.

mini|lijevo|Grb od 1996. do 2004.
2012. ekipa je završila na 7. mjestu. Naredne sezone, po prvi put od 2004, Brumbiesi su uspjeli izboriti doigravanje. Nakon što su porazili Cheetahse kod kuće 15–13 i Bullse u Pretoriji 26–23, u finalu su izgubili od Chiefsa 27–22. Tokom junske pauze te sezone Brumbiesi su nanijeli prvi poraz Britanskim i irskim lavovima na australijskoj turneji pobjedom 14–12. U augustu je ekipa predvođena kapitenom Colemanom osvojila turnir World Club u rugbyju 7 pobjedom nad Bluesima u finalu. Henry Speight proglašen je igračem turnira. U septembru ekipu je napustio trener White.

Skraćivanjem lige sa 18 na 15 ekipa za sezonu 2018, Brumbiesi su bili jedan od tri australijska kluba u razmatranju za izbacivanje. Na kraju je iz lige izbačen Western Force.

## Boje i ime 
[mini|desno|Kancelarija Brumbiesa u [Wagga Wagga|Wagga Waggi.]] 
Tradicionalne boje Brumbiesa su mornarskoplava, zlatna i bijela. Za utakmice protiv australijskih rivala Warathsa i Redsa koriste se posebni dresovi, slični originalnim domaćim dresovima od 1996. do 2005. Glavni sponozor je Plus500.

Klub je ime dobio po divljim konjima koji naseljavaju unutrašnjost Australije. Maskota je Brumby Jack. U ligi Brumbiesi predstavljaju Teritoriju glavnog grada i južni Novi Južni Vels, kao i manji dio Victorije.

### Proizvođači opreme i sponzori 
## Stadion 
mini|desno|Stadion Canberra.
Domaće utakmice Brumbiesi igraju na Stadionu Canberra, koji se nalazi u blizini Australijskog instituta za sport. Na stadionu igra i rugby league ekipa Canberra Raiders. Tokom Svjetskog prvenstva 2003, četiri utakmice grupne faze odigrane su na stadionu. Nominalni kapacitet iznosi 25.011 mjesta. Tokom Australijskog provincijskog šampionata 2006, Brumbiesi su igrali na Viking Parku.

## Rivalstva 
Brumbiesi tradicionalno imaju žestoko rivalstvo sa Waratahsima. Originalna ekipa Brumbiesa iz 1996. bila je sastavljena uglavnom od igrača koje nisu željeli Waratahsi. Od 2012. intenziviralo se i rivalstvo sa Redsima.

Rivali Brumbiesa su i Crusadersi, sa kojima su se susreli tri puta u finalu (dvije pobjede Crusadersa i jedna Brumbiesa). Brumbiesi su jedna od rijetkih franšiza koja ima kompetitivan omjer sa Crusadersima.

## Razvojni timovi 
Na području ACT-a postoje dva elitna razvojna tima, Brumbies A i Brumbies U-19. Neki od igrača Brumbiesa koji nisu reprezentativci nastupaju i za Canberra Vikingse u Nacionalnom rugby šampionatu.

### Brumbies A 
Brumbiesi A uglavnom igraju utakmice protiv državnih rivala. Takmičili su se i u takmičenjima poput Pacifičkog rugby kupa. U ekipi uglavnom igraju najbolji mladi talenti iz ACT-a i južnog Novog Južnog Velsa. Poznati su pod raznim imenima poput ACT A, ACT XV, Brumbies A i Brumby Runners.

### U-19 
Brumbiesi U-19 igraju u Australijskom omladinskom rugby šampionatu. Do 2015. igrali su u Šampionatu južnih država.

## Ženska ekipa 
Od formiranja Super W lige 2018, u njoj učestvuje i ženska ekipa Brumbiesa.

## Uspjesi 
## Statistika po sezonama 
:

:

## Igrači 
## Treneri 
## Timski rekordi 
* **Najviše poena u karijeri:** Stirling Mortlock (1019 poena, 1998–2010)
* **Najviše poena u sezoni:** Christian Lealiifano (231 poen, 2013)
* **Najviše polaganja u karijeri:** Joe Roff (57 polaganja, 1996–2004)
* **Najviše polaganja u sezoni:** Joe Roff (15 polaganja, 1997)
* **Najveća pobjeda:** 73–9 protiv Bullsa (1999) i 64–0 protiv Catsa (2001)
* **Najveći poraz:** 7–56 protiv Hurricanesa (2009).

## Reference 
## Vanjski linkovi 
* Službena web stranica

Kategorija:Rugby union klubovi u Australiji